
erscheinen der ersten außage seine Zustimmung gab. 
die xählwng de9' verse ist also von 1813 an verändert, 

Max Roediger. 



JLz was ze Beme gesezzen 
ein degen s5 vermezzen, 
der was geheizen Dietrich: 
niender vant man sin gelich 
bi den selben ziten. 5 

in stürmen unde in striten 
torste in nieman bestän: 
er was ein wunderküene man. 
er lebte an alle schände, 
die tiursten in dem lande 10 

die wäm im alle undertän: 
er was ein fürste lobesam. 
die sines landes phlägen, 
wie selten si verlägen 
Öre unde frümekeit! 15 

schände und laster was in leit, 
und swä si gesäzen, 

wie selten si vergäzen, 

si prlsten in für alle man 

den edelen Bemer lobesam. 20 

Also sprach Wielandes sun, 
ein ritter biderbe unde frum 
'ich enweiz in allen landen 
deheinen der an alle schände 
lebe als der edele Dietrtch. 25 

niender vint man sin gelich 
der so gröziu dinc habe getan, 
man sei in loben für alle man.' 

Dö sprach meister Hildebrant 
*im ist äventiure imerkant 30 

in den holen bergen; 
der phlegent diu getwerge. 
des muoz man in von schulde jehen: 
swer ir äventiure wil sehen, 
der kumt in angest unde in nöt: 35 

si slahent manegen helt tCi 
da hat er selten mite 
deheinen kumber erliten. 
und biete er den gesiget an, 
ich wolde in loben für alle man.' 40 

Die wüe was der Bemer komen 
und hete ir beider rede vemomen. 

er sprach ^meister HUdebrant, 
von Garte ein wlBer wigant, 
und w8Br diu rede ein wSrheit, 45 

du hetest mirz lange vor geseit' 
Hiltprande tete diu rede zom. 
er strafte den forsten hdchgebom 
'swer wil sin ein biderbe man, 
der sol sin rede verborgen hän 50 

unz er merke wie manz köre: 
sö Mt er tugent unde Öre. 
ich weiz einen kleinen man, 
dem ist vil wunders undertän: 
der ist küme drler spannen lanc. 55 

er hat manegem äne slnen danc 
hant und faoz abe geslagen, 
daz wil ich iu für war sagen, 
der grözer was dan sin drl: 
den machte er aller sorgen frl. 60 

er ist Laurln genant 
im dienent aUiu wildiu laut, 
diu getwerc sint im undertän. 
er ist ein künec lobesam, 
küenest aller manne. 65 

in tiroleschen landen 
hat ez im erzogen zarte 

einen rösengarten. 

daz diu müre solde sin, 

daz ist ein vadem sldtn. 70 

swer im den zebraeche, 

wie balde er daz raeche! 

der müeste im läzen swseriu phant, 

den zeswen fuoz, die linken hant.' 

D6 sprach von Beme er Dietrich 75 

*ez ist ein degen hörlich. 
hän ich nu iender seilen 
der ez mit mir wägen welle, 
ich wil suochen die rösen röt, 
und solde ich komen in gröze not' 80 

D6 sprach Witege der degen 
'ich muoz der reise mich verwegen 
mit iu, vil lieber herre min. 
ich wü iwer geselle sin 
dort hin ze dem garten, 85 

d& wir äventiure warten, 
wird ich den garten sihtec an, 
den trite ich nider in den plan.' 

Uz riten die birssere 
durch hovelichiu msere. 90 

daz eine was her Dietrich 
von Beme ein forste lobelich, 

daz ander was der snelle 

her WitQge sin geselle. 

d6 riten die zwöne degene balt 95 

birsen ze Tirol för den walt. 

dö die zw^ne küene man 

körnen in den grüenen tan, 

d6 riten si bi einer wlle 

des waldes wol siben mtle. 100 

dö körnen die beide küene 

üf einen anger grüene 

für einen rösengarten. 

mit guldtnen borten, 

mit golde und mit gesteine, 105 

het Lanrtn der kleine 

die rösen schöne behangen. 

in mohte niht belangen 

swer in solte sehen an; 

der muoste al sin trüren län, HO 

vil wünne an dem garten lac: 

die rösen gäben süezen smac 

nnde dar zuo liebten schln. 

des körnen si in gröze pln. 

Dö sprach von Beme er Dietrich 115 
daz wort gar gezogenllch 
*Witege, lieber seile min, 

daz mac wol der garte sin, 

da von uns Hütprant hat geseit. 

ich fürht wir komen in arbeit, 120 

als verre ich mich kan verstän. 

des garten phliget ein biderbe man. 

die rösen gebent süezen smac: 

beide naht imde tac 

möht mich ir niht verdriezen, 125 

der uns iht hinne lieze.' 

D6 sprach Witege der degen 
'stn welle dan der tiuvel phlegen 
mit seltsaBuen Sachen, 

ich muoz im minner machen 130 

der höchvart an dem garten, 
erbeizet von dem marke.' 

Do erbeizten die helde küene 
nider üf die grüene. 

Witege der wtgant 135 

sluoc die rösen abe zehant 
in dem rösengarten. 
die guldinen borten 
wurden getreten in den plan: 
daz gesteine muost stn schlnen län. 140 
also wir ez haben gehoeret, 
diu wunne wart da zestoeret, 

swaz &eadea an dem garten lac 

die rösen liezen iren smac 

und dar zuo ir liehten schln. 145 

des körnen si in gröze ptn. 

der vadem wart zebrochen: 

daz wart an in geioclien. 

si säzen nider in daz gras, 

iegllch slns leides vergaz. 150 

Sehet dö kam dort her geriten 
ein getwerc mit swinden siten, 
daz was Laurin genant, 
ein sper fuort ez in stner hant 
bewunden wol mit golde, 155 

als ez ein fürste solde. 
vorne an dem spere sin 
da swebete ein banier stdln, 
dar ane zwöne winde 

sam si liefen swinde 160 

in einem wilden walde 
nach einem wilde balde. 
si stuonden als si lebeten 
da sie an dem banier swebeten. 
sin ros was ze der stten v6ch 165 

und in der groeze als ein röch. 
dar üfe ein decke guldln 

gap in dem walde liehten schtn 

von gesteine als der liehte tac. 

der zoum der an dem rosse lac 170 

der was rötguldln, 

als in der kleine Laurin 

häte in der linken haut 

da er die zw^ne forsten vant. 

der satel üf dem rosse sin 175 

der was helfenbeinin; 

der satelboge gap liehten schtn, 

dar an lac manec rubtn. 

sine stegereife wären rieh, 

dar inne stuont ez ritterlich; 180 

sin beingewant röt als ein bluot, 

dehein swert wart nie so guot 

daz ie s6 wol getohte 

daz dar Üf geheften mohte. 

sin brünne was unmäzen guot, 185 

si was gehört in trachenbluot, 

von golde gap si liehten schin: 

kein swert moht nie so guot sin 

daz si mOhte gewinnen; 

si was geworht mit sinnen. 190 

dar umbe lac ein gürtelin; 

daz mohte wol von zouber sin, 

da von hat ez zwelf manne kraft: 

des wart ez allez sigehaft. 

ez fuorte ein swert mnb stnen lip, 195 

da mite huop ez manegen strit, 

daz was einer spanne breit: 

Isen stahel stein ez sneit 

sin gehilze was guldln, 

der fcaopf gap euch liebten schin, 200 

dar Üz schein der jächant: 

daz swert was bezzer denne ein lant 

sin wäpenroc was sldln, 

von gesteine gap er liebten scbln, 

von maneger hande Sachen 205 

mit zwein und sibenzec vachen. 

den fuorte ez zallen ziten 

in stürmen und in strtten. 

sin behn was rötguldin, 

dar ane lac manec rubln 210 

und dar zuo der karfonkel: 

diu naht wart nie s6 tunkel, 

ez lübte als der liebte tae 

vom gesteine daz am bebne lac. 

dar üfe ein kröne von golde 215 

sam si got selbe wünschen solde. 

üf der kröne obene 

sungen wol die vogde, 

in aUea den gebseren 

sam si lebende waeren. 220 

mit listen wart ez erdäht 

und mit zouber dar brdht. 

ez fuorte ein goltvarwen schilt, 

der wart mit speren nie verzilt, 

dar an von golde ein löbart, 225 

sam er euch wolte an die vart: 

also stuont er sam er lebete 

und nach anderm wilde strebete. 

Laurln kam für geriten, 
die forsten heten sin gebiten. 230 

dö ez in kam so nähen 
daz siz beide ane sähen, 
dö sprach WitQge der degen 
'got müeze unsers heiles phl^gen, 
Dietrich lieber seUe min. 235 

daz mac vil wol ein engel stn, 
sente Michah^l der wtse, 
und rltet üz dem paradtse.' 
dö sprach der von Beme 
^den engel sihe ich gerne: 240 

den heim soltu verbinden baz, 
ich füi'hte er trage uns beiden haz. 

und ist sin eigen dirre plan, 
so Mt ez guot reht dar an.' 

Dö ez in kam so nähen, 245 

si begunden ez enphähen: 
die fürsten hCohgebome 
gruozt ez üz grOzem zome 
'wer Mt iuch tören geheizen 
her nider üf den plan erheizen 250 

und iuwer gurren spannen 
Üf mtnen grüenen anger, 
den ich hän geheien 
vor manegem toerschen leien 
und beschirmet vor manegem man? 255 
ir müezt mir swsßriu phant län. 
wer hat iuch esele her gebeten 
daz ir mir habet nider getreten 
die mlne lieben rösen röt? 
des kumet ir in gröze not: 260 

ietweder gebe mir ein phant 
den zeswen fuoz, die linken haut' 

Des antwurte im her Dietrich 
harte wol gezogenllch 
*neinä, du vil kleiner man, 265 

du seit dtnen zom lin. 
man sol niht fürsten phenden 

bi fdezen und bi henden, 

die wol geben riehen solt 

beide süber irnde golt. 270 

hin gegen des meien ztt, 

s6 got die smnerwimne glt, 

so kument uns ander rösen vil. 

für war ich daz sprechen wil: 

man sol niht forsten phenden 275 

bt fuezen und bt henden. 

ich hän guotes also tu 

daz ich dir phant niht geben wil.' 

Daz getwerc was Sprüche M. 
*ich han m§r goldes dan din drt,' 280 

also sprach der kleine Laurin. 
^waz forsten müget ir gesin? 
und Sit ir zw^ne edel man, 
ir habt unedeUtch getan, 
waz habet ir gerochen 285 

daz ir habet zebrochen 
den mlnen rösengarten? 
und die guldtnen borten 
habt ir getreten in den plan, 
und hän iu nie kein leit getan. 290 

hset ich iu ie getan kein leit, 
ir soldet mir hän widerseit 

und haetet mich dar umbe bestän: 
daz wsere ffirsteltch getan.' 

D6 sprach Wielandes sun, 295 

ein ritter biderbe unde frum 
'daz hoert ir wol, her Dietrich, 
ir tuot ab niender dem gellch 
daz IT Sit ein künec lobesam, 
und lät sulch rede für 6ren gän. , 300 

der kleine ist so tumber site 
und redet uns stnen willen mite 
und sinen grözen übennuot: 
ob ez iuch herre diuhte guot, 
entriuwen bt den fQezen 305 

ichz umb die want slüege.' 

D6 sprach der Bemaere 
'got ist ein wundersere. 
ob got sin wunder hat getan 
und geleit an disen kleinen man, 310 

west ez an im niht manheit, 
ez enhete uns niht s6^ vil geseit 
als üppiger msere.' 
s6 sprach der Bemaere 
'für war ich daz sprechen sol: 315 

in öret euch diu werlt wol 
an dem gotes ^re lit, 



Laurin. 2. Aufl. 

billlohe zaller ztt 

mit triuwen und mit ören. 

nu volge mtner löre 320 

hie Üf dirre grüene: 

wis küene und niht ze küene. 

swer wil stn ein biderbe man, 

der sol für 6ren läzen gän 

und tuo als er niht hcere 325 

swaz stn gemüete stoere, 

unz in diu rehte not göt an; 

so erzeige er danne waz er kan, 

unde beÜbet äne schände 

in einem iesltchem lande.' 330 

Witegen tete diu rede zom, 
er strafte den forsten höchgebom 
'swer gibt ir sit ein küener man, 
zwar der muoz liegen dar an, 
swer sprichet daz ir slt ein recke. 335 

nune törstet ir niht erschrecken 
eine müs, fürhtet ir daz kleine 
daz dort habet vor dem steine, 
da getrdwet ir niht vor genesen, 
der unser einer mOhte verwesen , 340 
diiu tüsent oder m^r. 
ich od ir waer im ein her. 

wände daz got wol weiz, 

ez ritet ein ros als ein geiz;' 

also sprach der starke man, 345 

'ich törste stn tüsent besten.' 

D6 sprach der kleine Laurfn 
'her Witege, ir weUet übel sin, 
ir wellet gar der tiuvel wesen. 
mac aber ieman vor iu genesen 350 

und Sit ir ein biderbe man, 
von Ersten siüt ir mich besten, 
ich wil iu tragen sunderhaz. 
ir gürtet iuwerm rosse baz 
und dunke ez iuch gefüege, 355 

iuwer fürgebüege. 

ez muoz ein just von uns geschehen, 
ez möhte ein keiser ane sehen.' 

Witege der vil küene man 
erbeizte Üf den grüenen plan. 360 

für war sult ir wizzen daz: 
dö gurte er slnem rosse baz, 
ez dühte euch in gefüege, 
er gurt shi fOrgebüege. 
an stegereif in den satel er spranc: 365 
des Seite im Laurln guoten danc. 
bt den selben stunden 

2* 



16 tAURBSr 

die heltne si verbunden. 

gegen einander si dö stuben 

als zw^ne valken die da fingen, 370 

der eine gröz, der ander kleine, 

wan Lanrtn was kurzer beine. 

her Witege vervaelte stn: 

dö traf in daz getwergeltn, 

ez stach in nider in den kl§. 375 

kein laster tete im nie s6 w§. 

Laurtn der küene 
erbeizte üf die grüene. 
dö wolde ez nemen swaeriu phant, 
den zesewen fuoz, die linken hant. 380 
und waer der Bemsere niht komen, 
ez wseren swseriu phant genomen. 
des gewaltes den Bemaere verdröz. 
daz swert er über Witegen schöz: 
*neinä, vil kleine Laurin, 385 

lä den helt geniezen min. 
ja ist er min geseUe, 
daz wizze swer der welle, 
und ist mit mir üz komen. 
würden im solhiu phant genomen, 390 

des biete ich iemer schände 
swä man ez in dem lande 

seit von dem Bemsere! 

daz waem mir hertiu maere.' 

D6 sprach der kleine Lanrin 395 

*waz gibe ich umbe den namen din? 
du sagest mir ein msere 
von dem Bemsere: 
da von ich vil han veraomen. 
mir ist liep daz du her bist komen. 400 
des muost du mir lan swaeriu phant, 
den zeswen fuoz, die linken haut, 
ich wil dich bringen inne 
miner krefte und miner sinne, 
du zebraeche mir minen garten, 405 

mine rOsen und die borten 
die trätet ir mir in den plan: 
des wil ich iuch engelten län. 
ich endunke iuch nie s6 kleine, 
waBr iuwer gemeine 410 

ein tösent oder dri, 
der wolte ich gewaltec sin.' 

Her Dietrich von der rede lie, 
ze sinem rosse er dö gie. 
an stegereif in den satel er spranc, 415 
des Seite im Laurin guoten danc. 
daz getwerc wolde er stOzen, 

daz sper begunde er vazzen 

ritterlichen in die hant: 

dö kam sin meister Hildebrant 420 

und der wüetunde Wolf hart, 

der sich an strtte nie verspart, 

und von Stire er Dietleip: 

die brähte ez alle in arbeit. 

Hüdebrant der wise man 425 

rief stnen herren an 
'vil lieber Bemsere, 
nu hcerä disiu maere. 
vemimestu niht mine l^re, 
s6 verliusestu din ^re. 430 

ja erkennest du des twerges mht, 
din riten ist gein im enwiht 
sold al diu werlt dir gestän, 
ez sticht dich nider an den plan; 
s6 vliusestu din öre 435 

und getarst ouch nimmer m§re, 
du vil tugenthafter man, 
an keines forsten stat gestän. 
ich rate dir, ritter küene, 
erbeize nider üf die grüene, 440 

ze faoze soltu ez besten, 
niht baz ich dir geraten kan. 

und nim in dine sinne, 

du mäht stn niht gewinnen 

durch sin vil guot gesmide 445 

mit keiner hande sntde. 

helt, du solt tuen daz 

und versuoche dtne sterke baz: 

slahez mit dem knöpfe umb diu Ören 

unde mache ez ze einem tören. 450 

dir enwelle got niht bt stän, 

s5 gesigest du im an.' 

Her Dietrich des niht enliez, 
er tete als in sin meister hiez, 
er erbeizte nider üf den plan. 455 

dö sprach der grimmige man 
*Laurin, dir si widerseit 
nu rieh an mir din herzenleit.' 
dö sprach der kleine Laurin 
'entriuwen, herre, daz sol sin.' 460 

den schilt ez vazzen began, 
den Bemaere lief ez an. 
ez sluoc im einen swinden slac 
daz sin schilt üf der erden lac. 
her Dietrich zürnen began, 465 

Laurinen lief er vaste an. 
er sluoc üf sines schiltes raat 

daz er im viel üz der hant 
er moht mit sinen sinnen 
Lanrines niht gewinnen. 470 

her Dietrich von Beme 
het ez betoubet gerne, 
als er von Hiltprant hete gehoBret 
er wolde ez haben betceret, 
er sluoc den kleinen Lanrln 475 

mit dem knöpfe üf den heim sin 
daz ez also lüte erklanc 
einer halben mtle lane 
von des helmes döne 

nnd der guldinen kröne. 480 

Lanrin der kuonheit vergaz, 
ez enweste wä ez was. 
ez greif in daz teschelin 
und nam ein tamkeppelin, 
.der vil kleine recke, 485 

daz er sich da mite bedecke, 
daz sin der Bemer niht ensach. 
des kom er in gröz imgemach. 
er sluoc im an den stunden 
manec tiefe verchwunden 490 

daz dem getriuwen man 
daz bluot durch die brünne ran. 

Dö sprach der von Beme 
*nu slüege ich dich gerne, 
ich enweiz wä du bist hin komen 495 

oder wer dich mir hat genomen. 
du bist in kurzen stunden 
vor mlnen ougen verswunden.' 
her Dietrich der wlgant 
sluoc nach im in ein steinwant 500 

mit grözem zome unde nit 
einer eilen tief unt wit. 
Laurin der kleine man 
lief aber hem Dietrichen an: 
dö sluoc ez nitliche 505 

üf den fürsten riche. 
her Dietrtch sich wol verstuont 
als die wisen alle tuont; 
des betwanc in gröziu not: 
sin swert er im ze schirme bot. 510 

Hildebrant der wtse man 
rief aber slnen herren an 
'wirstu von dem twerge erslagen, 
ich kann dich nimmer m^r verklagen, 
und wolde ez mit dir ringen, 515 

s6 möht dir baz gelingen, 
helt, s6 läz ez von dir niht, 

s6 Wirt im sin keppeltn enwiht' 
dö sprach von Beme der küene man 
'kseme ich ez mit ringen an, 520 

lihte gelunge mir baz.' 
dem twerge truoc er alr§st haz. 
Laurtn sich des schiere versan 
daz der tugenthafte man 
ringens an im gerte, 525 

wie schiere ez in gewerte I 
sin swert warf ez üz der hant, 
hem Dietrichen ez underspranc, 
den selben risen ez gevie 
86 kreftidichen umb diu knie: 530 

si vielen beide in den klö. 
Dietriche tete diu schände wd. 
Dö sprach meister Hildebrant, 
von Garte ein wiser wigant 
* Dietrich, lieber herre min, 535 

zebrich im das gürtelin, 
da von hat ez zwelf manne kraft, 
sO mäht du werden sigehaft.' 
ir ringen was michel unde gröz, 
daz sin den fürsten gar verdröz. 540 

her Dietrich was ein zomic man, 
man soch im von dem munde gän 

sam von der esse tuet daz fiuwer. 

alliu güete was im tiuwer. 

er greif im in daz gürtelin: 545 

üf huop er daz getwergelin, 

von Beme der vil werde, 

und stiez ez üf die erde 

daz im sin gürtelin zebrach: 

des kom ez in gröz nngemach. 550 

Daz gürtelin viel üf daz lant: 
üf zuete ez meister Hildebrant. 
zwelf manne sterke hete ez vlom. 
hem Dietriche was vil zom, 
er sluoc ez nider üf den plan. 555 

dö schrei daz twerc wünnesam, 
daz ez als5 lüte erhal 
über berc und über taL 
Laurin der vil kleine man 
rief hem Dietrichen an 560 

'wurde du ie ein biderbe man, 
des soltu mich geniezen län. 
holt, nu friste mir min leben, 
ich wil mich dir für eigen geben, 
und wil dir wesen undertän, 565 

imd dar zuo allez daz ich hän.' 

Laurines bete was enwiht. 

der Bemer hete der güete niht. 

er sluoc ez nider M die grüene. 

daz erbarmte die helde küene. 570 

Laurin der kleine man 

rief d6 Dietleiben an 

'hüf mir, werder Dietieip, 

von Stire ein ritter unverzeit, 

du solt mich des geniezen län 575 

daz ich dtn rehte swester hän. 

nu hüf mir, degen h§re, 

durch aller frouwen 6re.' 

her Dietieip des niht enliez, 

ze hem Dietriche er dö lief 580 

'edeler herre Dietrich, 

von Beme ein fürste lobellch, 

gebet mir den kleinen Laurtn 

als liep iu alle ritter sin.' 

Dietleibes bete was enwiht, 585 

der Bemer hete der güete niht. 

Dietieip der junge man 

rief aber hem Dietrichen an 

^gebt mir den kleinen Laurin, 

als liep iu alle fix)uwen sin.' 590 

dö sprach von Beme er Dietrich 

daz wort harte zomeclich 

*dtn bete ist gegen mir enwiht: 

Laurins engibe ich dir niht 

ez hat mir leides vil getan, 595 

des wil ich ez engelden län.' 

'neinä', sprach Dietleip der degen, 

'ir sult mir den zom ergeben, 

vil edeler voget von Berne; 

86 wil ich iu dienen gerne 600 

und wil iu wesen undertän 

die wtle ich daz leben hän.' 

Dietleibes bete was verlorn, 

daz machte hem Dietriches zom. 

'niemannes ez geniezen kan, 605 

ez muoz im an daz leben gän, 

sold ich dtn dienest hän verlorn.' 

des wart Dietleibe vil zom. 

Her Dietleip des niht enliez, 
ze slnem rosse er dö lief. 610 

an Stegreif in den satel er spranc, 
daz diu brünne an im erklanc. 
er was ein grimmiger man, 
daz ros ze beiden sporn er nam, 
dö reit er ritterliche 615 

ze hem Dietriche 
'noch gebet mir daz getwergelin. 



26 LATJKIN 

als liep iu mlne hulde sin.' 

her Dietrich niht ensprach. 

DieÜeip daz an im wol sach 620 

daz er zomec wsere 

der edele Bemaere. 

er gevie den kleinen Lanrin 

bt der liehten brünne sin, 

er fuorte in über die beide, 625 

ez waBre im liep od leide. 

Yon Beme der vil küene man 
ruofte Hildebranden an 
'heiz mir min ros ziehen: 
ja wil ez mir enphliehen 630 

der mir gröz lasier hat getan, 
und mich des niht ergetzen kan.' 
sin ros zöch man üf den plan, 
dar üf saz der küene man. 
im was leit nnde zom, 635 

sin güete hete er verlorn, 
von zome gan er wüeten 
*dich enweUe denne behüeten 
der tiuvel üz der helle, 
ich riche mlnen seilen.' 640 

Her Dietrich über die beide rant. 
dö volgte im meister Hildebrant; 

Witege unde Wolf hart 

die riten ouch an die vart. 

her Dietleip der was biderbe, 0^5 

er reit gein im her widere. 

Laurtn den kleinen man 

het er verborgen in den tan. 

als er den Bemaere ane sach, 

daz wort gezogenllche er sprach 650 

'noch gebet mir daz getwergeltn, 

als liep iu alle tagende stn.' 

Dietleibes bete was verlorn, 

daz machte hem Dietriches zom. 

daz sper begunde er senken: 655 

Dietleip wold im niht wenken. 

sehet die zw^ne edel man 

riten dö einander an. 

üf einander si dö stachen, 

diu sper si beide brachen. 660 

do erbeizten die helde küene 

nider üf die grüene. 

under die schilte si sich bugen, 

zwei scharpfiu swert si dö zugen. 

si liefen beide einander an, 665 

die zwöne forsten lobesam. 

si huoben den groBzisten strtt 

den man ie vor noch sit 

sach gestriten zwßne man, 

alse von in wart getan. 670 

von ir strlten daz geschach, 

si kömen in gröz ungemach: 

in was üf einander zom. 

si träten unz über die sporn 

in d'erde: ir siege wären gröz, 675 

daz ez durch die helme döz. 

man hörte ir beider swerte klane 

einer halben müe lanc. 

Dietleip was ein grimmec man, 

er lief hem Dietrichen an, 680 

er sluoc den küenen wtgant 

daz im der schilt viel üz der hant. 

her Dietrich muoste entwichen 

vor dem degene rlche. 

daz muoste er tuen durch not: 685 

daz swert er im ze schirme bot 

Dö sprach meister Hildebrant 
*nu dar ir degene beide sant, 
ir loufet Dietleiben an. 
wir sulns niht langer strlten län.' 690 

Witege unde Wolf hart 
huoben sich beide an die vart: 

daz wären zwSne starke man. 

si liefen DieÜeiben an: 

wol werte sich der junge 695 

unz si in imderdrungen. 

da bl si niht enliezen, 

daz swert si im in stiezen. 

Hildebrant der wtse man 

nam stnen herren hin dan. 700 

er enwolde in niht erläzen, 

er muost stn swert in stözen. 

Hildebrant der wlse man 

macht einen Mde dar an 

und der kleine Laurin 705 

muoste euch in dem Mde sin« 

dö kam ez üz den sorgen 

da ez Dietleip hete verborgen. 

die zwöne fürsten höchgebom 

liezen beide iren zom. 710 

Dietleip der degen unverzeit, 

nach sinem swäger er dö reit 

si sähen in zomlichen an, 

dö er ihn brähte M den plan. 

her Witege und her Dietrich 715 

die wären im gar hazlich: 

Lamm. 2. Aufl. 3 

den zwein forsten lobesam 
hete ez vil leide getan. 

D6 sprach DieÜeip ze Laurtn 
*sagä, hästu die swester min? 720 

daz soltu mich wizzen län, 
s6 wil ich dich ze swäger hftn.' 
dö sprach der kleine Laurtn 
'ja hän ich die swester dtn 
Ögester morgen 725 

genomen imverborgen. 
wie selten ich ir vergaz, 
die wile ich in den sorgen was, 
der vil lieben frouwen min! 
si ist ein edel künegln, 730 

aUiu twerc sint ir undertän, 
fOr war ich daz sprechen kan. 
wie si mir wart, daz sage ich dir, 
daz solt du gelouben mir. 

Stire ein burc ist genant 735 

da idtk die reinen kiuschen vant, 
daz merke degen küene, 
imder einer linden grüene. 
dar was si kurzwtlen g^gän 
mit maneger meide wol getan: 740 

dannoch huoten ir zw^ne man. 

mit listen ich si in ane gewan. 

dö kom ich hin zuo geriten 

gar nach ritterlichen siten, 

daz mich nieman ensach 745 

und mir euch nieman zuo sprach. 

under die linden ich da reit: 

da vant ich die schoenen meit. 

si lühte Üz den andern schöne 

als für die steme tuet der mäna 750 

fron Künhilt ist si genant. 

ich vienc si bl der wtzen hant, 

üf satzte ich ir min keppelln, 

för mich swanc ich daz megetln: 

ich fuort si mit gewalte dan, 755 

uns sach enweder wlp noch man. 

ich fuort si mit mir in den berc, 

da dienet ir manec getwerc 

und manec getwerginne 

mit golde und nut gimme. 760 

für war ich daz sprechen ml, 

ich hän guotes also vil 

m^r dan alle künege h§n: 

daz ist ir allez undertän.' 

also sprach der kleine, 765 

'mit golde und mit gesteine 

vergälte ich alliu lant: 

dannoch wold ich haben phant, 

daz wizze sicherliche, 

für driu künecrtche, 770 

daz ich niht hieze ein armman. 

daz ist ir allez undertan.' 

also sprach dö Laurln, 

'Künhilt diu swester dtn 

diu ist noch ein reiniu meit.' 775 

des frönte sich der degen gemeit 

D6 sprach Dietleip der degen 
^mir ist liep daz ich min leben 
hau gewäget durch den willen dln. 
lä mich sehen die swester min, 780 

und ist diu rede ein wärheit 
die du mir hast geseit, 
ich gaa dir ir für alle man.' 
'diu wärheit wirt dir kunt getan', 
s6 sprach der kleine Laurin: 785 

'nu wellen wir gesellen sin.' 

Hildebrant der wise man 
nam den von Beme hin dan. 
er sprach 'vil lieber herre min^ 
ir sult Dietleibes seile sin: 790 

der ist gar ein starker man 

und wil iu mit triuwen bl gestän. 

er hilft iu wider mannegelich. 

ich rate iuz, ritter lobellch.' 

des antwurte im her Dietrich 795 

harte wol gezogenllch, 

er sprach 'vil lieber meister min, 

swaz du mir rsetest daz sol stn.' 

Hildebrant gie dö zehant 

da er Dietleiben vant 800 

*nu hoerä, degen höre, 

du hast des iemer öre, 

daz wizze gar an argen list, 

swenne er dln geselle ist 

dem manec recke ist undertän. 805 

Mr war ich daz sprechen kan,' 

dö sprach Dietleip der degen 

'des wil ich mich verwegen: 

ich hän diu maere wol vernomen. 

lät er ze hulden komen 810 

minen swäger Laurtn, 

s6 wil ich sin geselle sin/ 

dö sprach meister Hildebrant, 

von Garte ein wlser wlgant 

'daz habe üf die triuwe min, 815 

wir müezen alle gesellen sin.' 

Her DieÜeip und her Dietrich 
wider allermannegeltch 
si swuoren dö geselleschaft: 
si heten beide gröze kraft; 820 

und euch der Meine Laurtn 
muost in der selleschefte sin, 
alse er W8öre lanc iint gröz: 
Dietleibes er dö genöz. 
wan Witegen was der seile leit: 825 

er vorhte er kseme in arbeit. 

Dö sprach der kleine Lanrin 
*nu wir alle gesellen sin, 
so wil ich uns machen undertan 
mit triuwen aJlez daz ich hSn. 830 

kumet mit mir in den berc, 
so dienet iu manec getwerc 
und manec getwerginne 
mit golde und mit gimme. 
ir hoört da kurzewile vil, 835 

gesanc unde seitenspil; 
daz st iu für war geseit 
ir sehet da manec Schönheit: 
für war ich daz sprechen wil, 
ein jär ist ein kurzez zil, 840 

dar ane sult ir niht verzagen: 

ich enkanz iu halbez niht gesagen, 

daz merket Me valsclien list, 

waz wünne in dem berge ist 

die wil ich iu machen undertän, 845 

getürret ir iuch an mich l|n.' 

Die Tier fürsten lobesam 
nämen Hildebrant hin dan. 
si fragten den recken sän 
ob si sich selten an ez län: 850 

*daz muoz an dlnem rate stan.' 
des antworte in der wlse man 
'weste ich waz uns töhte, 
daz ich uns geraten möhte, 
daz tsete ich also gerne. 855 

vil edeler vogt von Beme, 
und wolten wirz durch vorhte län, 
zewäre ez stüende uns übel an. 
des hete wir michel schände 
swä man ez in dem lande 860 

Seite für ein zageheit: 
daz waere ims ein smächeit' 
des antwurte im her Dietrich 
mit zühten harte tugentlich 
*der uns den Itp hat gegeben, 865 

der mac wol fristen unser leben. 

an den sule wir uns län, 

wan er uns wol gehelfen kan. 

ich muoz die äventiure sehen, 

solde mir aber leit geschehen.' 870 

Dö sprach Witege der degen 
*nu müeze söi der tiiivel phlegen 
daz ez uns mit liegen 
alle wil betriegen.' 

der wüetunde Wolfhart 875 

sprach *wir stdn büliche an die vart. 
wir müezen sehen die Schönheit, 
da von ez uns hat geseit' 
dö sprach meister Hildebrant 
'nu hoörä, kleiner wigant, 880 

wir wein ims an dtn triuwe län; 
da solt du Staate beliben an.' 
dö sprach der Meine Laurln 
'die wtle ich hän daz leben min, 
ich wil iu mit triuwen bt gestän: 885 

ir sult iuch genzllche an mich län.' 
dö volgten si dem twerge 
gein einem holn berge. 
Witegen was diu reise leit; 
wan ez brähte si in arbeit 890 

Als si den berc ane sähen, 

si wänden er waere nähen; 

an dem andern morgen fhio 

körnen si aMst derzuo. 

an dem selben morgen 895 

kömen si nnverborgen 

för den berc lobesam 

üf einen wünnecllchen plan 

under eine linde grüene, 

da erbeizten die beide küene. 900 

ir ros sluogen si üf den plan, 

der was sO rehte wünnesam. 

üf dem plan stuont bluotes vil, 

maneger leie swes man wil 

oder imer erdenken mac: 905 

die gäben alle süezen smac. 

swaz vögele stimme haben sol, 

des was der plan aller vol. 

daz was ein michel wunder. 

iegllcher sanc besunder, 910 

(man hörte si wol singen, 

ir kel suoze erklingen,) 

daz ez undr einander hal 

üf dem anger über al. 

maneger hande tiere vü 915 

diu triben mit einander spil: 

si wären heimeliche gezemet 

und üf den selben plan gewenet 

für war ich daz sprechen wil: 

der plan hete freuden viL 920 

swer in solde sehen an, 

der muoste al sin trüren län. 

D6 sprach der Bemaere 
'zergangen ist min swaere. 
mich entri^en alle mtne sinne, 925 

wir sin in dem pardtse hinne.' 
d6 sprach Wolfhart zehant 
'nns hat got her gesant, 
daz wir da heime mugen jehen 
daz uns äventinre s! geschehen. 930 

ich spriche daz für war wol, 
der plan ist aller saelden voL' 
dö sprach Hildebrant der degen 
'ir sult iuwer sinne phlegen. 
daz gevellet mir vil wol: 935 

tac man zäbende loben soL' 
dö sprach Wit^;e der degen 
'woldet ir mlns rätes phlogen 
und volgen mir aleine, 
ja betrüge uns nie der kleine. 940 

er ist der liste also vol 

daz im nieman getrüwen soL' 

Dö sprach der kleine Laurtn 
*ir siüt an alle sorge sin, 
mit fröuden hie üf disem plan, 945 

der ist sö rehte wünnesam. 
aber diu fröude ist gar ein wint 
wider die in dem berge sint. 
swenn wir an den luft wellen gän, 
86 trete wir her üf disen plan. 950 

iegltcher macht im einen kränz, 
dar nach trete wir einen tanz 
mit manegem röten mnndelm. 
sö zieh wir alle wider In 
swaz unser vor dem berge st. 955 

als wonet uns lust iemer bt.' 
also sprach der kleine man 
4ch teile mit iu disen plan, 
ir herren und gesellen min. 
er sol unser aller sin.' 960 

do gedähte im der Bemsere 
*ein ende hat min swaere.' 
des enwas ez weizgot jnht: 
ir kurzewlle wart enwiht. 

DO zugen si mit einander dan, 965 

diu ros liezen si üf dem plan. 

dö fuorte Laurln daz getwerc 

mit im die fürsten in den berc. 

dö si kämen an daz türltn, 

da stuonden zwelif juncfrouwelln, 970 

die wären schoene und wol getan, 

si gruozten die recken sän. 

dö si alle kämen hin in, 

zuo slöz man daz türlin: 

ir keiner moht sö wise sin 975 

d§r weste wä si kcBmen In 

od dem sin siune iht tohte 

daz er gesehen mohte. 

dö sprach Witege der starke man 

*zwäre ich liuge niht dar an; 980 

imd waere ich duze aleine, 

mich betrüge nimmer der kleine. 

ir herren, daz ist niht gelogen, 

ich wsene wir sin alle betrogen.' 

Dö sprach der kleine Laurln 985 

*ir sult an alle sorge sin, 
kein leit iu von mir geschiht: 
ich briche miner triuwe niht.' 
dö sach man für die fürsten gän 
manegen ritt^r lobesam, 990 

die truogen an das beste gewant 

daz man in allen landen vant: 

von golde gap ez liebten schtn. 

her Dietrich und die seilen sin 

die wurden wol enphangen. 995 

si sihen obe in hangen 

maneger hande kleinät; 

des hieten sie alles rät 

aUez daz diu werlt sol haben, 

des was der berc vol geladen. 1000 

Laurin phlac schöne der h§rschaft. 
von gesinde hete er gröze kraft, 
daz wizzet sicherliche. 
kein künec wart nie s6 liehe, 
si heten im strites gnuoc gegeben: 1005 
nach kuonheit stuont ir aller leben, 
die werden recken unverzeit 
sähen manege Schönheit 
die benke wären guldin, 
von gesteine gäbens lichten schin: 1010 
dar üf satzt man die geste. 
man tete in daz beste, 
man schancte in mete unde wtn, 
so er aller beste mohte sin. 
si sähen kurzewüe vil, 1015 

maneger leie hande spil: 

« 

einhalp si sungen, 

anderhalp si Sprüngen, 

si versuochten holdes kraft; 

dar nach schuzzen si den schaft, 1020 

dar nach wnrfen si den stein: 

als gienc daz spil über ein. 

hurdieren irnde stechen, 

sper undr einander brechen, 

des wart vil vor in getan. 1025 

manegen künstertchen man 

man hCrte gtgaere, 

harphsere und phlfsere. 

dö sach man für die fürsten gän 

zwei getwerc wünnesam, 1030 

zw^ne kurze videlasre: 

ir gewant was rieh und sweere. 

si truogen videlen in der hant, 

die wären bezzer denne ein lant: 

si wären rötguldln, 1035 

von gesteine gäbens lichten schin; 

die Seiten gäben süezen klanc. 

den forsten was diu wüe imknc, 

si hörten daz yidelen gerne. 

dö sprach der voget von Beme 1040 

*diu kurzewtle gevelt mir wol, 

dirre berc ist fröuden voL' 

dar nach sach man für gän 

zw3ne wol singende man, 

zwöne guote sprechaBre. 1045 

hoyelichiu msBve 

si sungen vor den forsten yil; 

daz iKras ir kurzwtle nnde ir spil. 

si huoben an sö süezez sanc 

daz ez in dem berge erklanc: 1050 

swer ez rehte mohte verstdn, 

der muoste al sin trüren Idn. 

DO kam Eünhilt diu künogln 
mit maneger kurzen twergin, 
die wären schoene und wol getan, 1055 
und truogen richiu kleider an 
von phellel und von siden, 
dar an daz beste gesmide 
daz man von Silber und von golde 
und von gesteine haben soMe. 1060 

daz stuont in allez schöne, 
ein gttldine kröne 
truoc üfe diu künegtn: 
si enmöhte vergolten sin 
niht mit einem lande. 1065 

dö "wurden schöne enphangen 

die gesellen minnediclie 

von der küneginne rtche. 

'willekomen vil edeler Dietrich, 

von Beme ein fürste lobelich, 1070 

mir ist liep daz ich dich sol sehen: 

ich hoBr dir grözer tugende jehen 

und dar zuo grözer manheit 

(da ist mir wunder von geseit,) 

die du äne schände 1075 

hast allez her begangen: 

kein Laster hästu nie getan. 

man sol dich loben für alle man.' 

des dankete ir her Dietrich. 

si enpMenc die geste alle geltch 1080 

so si beste mohte 

imd ez ir ören tohte. 

Dietleip si sunderliche enphie. 

mit armen si in umbevie, 

si halste in unde kusten 1085 

und dructe in an ir brüste: 

si beslöz in mit den armen 

daz ez in muoste erbarmen, 

dö im diu schoene meit 

so s6re daz eilende kleit 1090 

Er sprach 'vil liebiu swester min, 
wiltu niht langer hinne sin 
in disem holen berge 
bt dem Meinen twerge, 
oder dich von im scheiden län? 1095 

dir wirt wol ein ander man.' 
si sprach *vil lieber bruoder min, 
so du sselec müezest sin! 
ich enhän keinen bresten niht, 
als dln enge wol gesiht 1100 

swes mtn herze eines gert,' 
der bin ich viere gewert, 
mtn herze ist aller fröuden vol 
swenn ich den berc an sehen sol 
und al die mlne meide sint. 1105 

dannoch ist mtn fröude blint, 
diz leben wart mir nie liep, 
wände ez ist ein undiet. 
ir werc diu tügen mir enwiht, 
si geloubent an got niht:' IHO 

also sprach diu schoene meit, 
4ch waer gemer bt der kristenheit 
ich bevilhe mich den triuwen dtn: 
swaz du mir rsetest daz sol stn.' 
dö sprach DieÜeip der küene man 1115 

Laorin. 2. Aufl. 4 



46 LAURm 

*sch<Bniu s wester wol getän^ 
ich nime dich dem kleinen man, 
sold ez mir an daz leben gän.' 

Laurin der kleine man 
die herren Mez ze tische gän. 1120 

dö zugen si abe ir sarwät 
und leiten ane pheUine wät, 
mit golde und mit gesteine; 
also §rte si der kleine, 
die sptse man für truoc: 1125 

man gap in alles des genuoc 
daz ir libe tohte, 
alse ez wol yermohte 
baz dan alle künoge h^r; 
dannoch hete ez alles mör. 1130 

sine schüzzeln wären silberin, 
diu giezfaz gäben liehten schtn 
mit golde und mit gesteine, 
sin tisch von heKenbeine, 
guldin an den slozzen 1135 

sam si w^ern gegozzen. 
dö si dö gesäzen, 
getrunken imde gäzen 
imd die tische wurden erhaben, 
beide singen unde sagen 1140 

huop Bich Tor den fürsten tu, 

dar nach manec seitenspil 

daz ez undr einander hal 

in dem berge über al. 

diu kurzwtle huop sich wider an 1145 

von manegem twerge wünnesam. 

Laurin gienc sä. zehant 
da er froun Künhilten vant 
er sprach 'vil liebiu frouwe mtn, 
s6 du iemer saelec müezest sin! 1150 

gip mir dlnen getriuwen rät, 
min dinc mir kumberliche stät. 
waz mir die recken hänt getan, 
daz wil ich dich wizzen iSn. 
si zebrächen mir minen garten, 1155 

und die guldinen borten 
träten si mir in den plan, 
und häte in nie kein leit getan, 
daz haete ich allez wol gerochen, 
w8Br mir min gürtel niht zebrochen. 1160 
von hem Dietriches zom 
hän ich al min 6re vlom. 
wolt sichz DieÜeip niht nemen an, 
ez müeste in an daz leben gtxL' 

D6 sprach diu küneginne höre 1165 

4* 

^daz überwundest nimmer mdre. 

sich an, helt, din §re, 

und Yolge miner l§re. 

lege si sust ein pln an 

daz si dich mit gemache län. 1170 

du solt mir des din triuwe geben 

daz du keune tuest an sin leben.' 

daz gelobte ir daz getweigelin. 

mit gesteine ein guldin vingerlin 

stiez ez an sine zesewen hant: 1175 

dö wart im gröziu kraft; bekant, 

zwelf manne sterke ez gewan; 

daz was wunderlich getdn. 

nach sime swäger ez dC sant. 

dö kam der d^en sä zehant 1180 

zuo im also dräte 

in eine kemenäte. 

Dö sprach der kleine Laurin 
*vil lieber trdtswäger min, 
nim dich niht dine gesellen an, 1185 

so teile ich mit dir swaz ich hän.' 
dö sprach Dietleip der degen 
^d wolde ich vliesen daz leben: 
swaz in geschiht, geschehe euch mir. 
diner helfe ich wol enbir.' 1190 

dö sprach der kleine Laurln 
*86 muostu die wlle hinne sin 
unz du ge^einnest andern muot 
und mtne gäbe nimest verguot.' 

Laurines liste wären grOz: 1195 

stnen swäger er verslöz 
in der kemenäte. 
dö llte er vil dräte 
der vil kleine wtgant 

da er die vier forsten vant 1200 

also wir ez beeren sagen, 
trinken hifez er dar tragen, 
beide mete unde euch wln: 
twalm hiez er tuen dar in. 
dö si daz dö getrunken, 1205 

wie balde si üf die benke sunken! 
wie balde der kleine wigant 
in alliu vieriu zsamen baut! 
er warf si in einen karksere, 
da liten si inne gröze swsere. 1210 

si wseren alle sament verlorn, 
wan hem Dietriches zom. 

Nu lägen si gevangen: 
wie kämen si von dannen? 

daz enmac niemeor ergdn, 1215 

der leser muoz ein tnnken han. 

Dö si gevie daz kleine twerc 
mit nntriuwen in den berc, 
die h^ren sich versunnen 
daz si wäm gebunden: 1220 

her Dietrich einen zom gevie: 
ein dunst von stnem munde gie, 
der verbrante im stniu baut 
dö löste er fdoz unde hant, 
dar nach euch die gesellen sin 1225 

gar üz einer grCzen pln. 
do eniv^esten niht die stseten 
yne si ir dingen tseten, 
daz si gewunnen hamasch guot: 
daz was vor in wol behuot 1230 

und ver^ozzen in dem b^e 
von den wilden twei^en. 
dö lägen si mit sorgen 
unz an den vierden morgen. 

Frou Künehilt diu künegln 1235 

verdacte in dem berge d6n schin. 
daz tete si durch die recken, 
daz gesteine hiez si decken, 
daz man in dem berge niht ensach. 

si giengen an ir gemach. 1240 

frou Künehilt gienc sä zehant 

da si Di^tleiben vant 

in einer kemenäte: 

dar Ute si vil dräte. 

Üf slöz si die tür: 1245 

dö spranc Dietleip her für 

gar in grimmigem muote. 

do sprach diu küneginne guote 

*vil herzelieber bruoder min, 

s6 du iemer saelec müezest sin! 1250 

volgest du niht mtner l^re, 

du verliusest 11p und ^re.' 

er spraxjh 'vil liebiu swester mtn, 

swaz du mir raetest, daz sol sin; 

nu sage mir üf die triuwe dtn 1255 

wie gehaben sich die gesellen min. 

sint si lebende oder tot 

oder in deheiner hande not?' 

si sprach 'si sint gevangen, 

daz mich sin muoz belangen, 1260 

tiefe in einem karkaere: 

da Itdent si inne gröze swaere.' 

D6 sprach der degen höchgemuot 
'biet ich wan mtnen hamasch guot 

und min swert in miner hant, 1265 

ich Idßte sie sä zehant.' 
si sprach ^vil lieber bruoder min, 
daz du saelec müezest sin! 
und wserstu sterker dan dln viere, 
sie erslüegen dich vil schiere, 1270 

daz du in siges müesest jehen; 
wan du enmaht ir niht gesehen, 
nim hin ditze vingerlln, 
vil herzelieber bruoder min, 
daz soltu stözen an die hant, 1275 

so wirt dir äventiure bekant 
für war ich daz sprechen sol, 
du sihest diu twerc alliu woL' 
si stiez ez ime an die hant, 
des frönte sich der wlgant: 1280 

sin herze wart fröuden vol, 
er sach diu twerc alliu wol. 
'biet ich min brünne und min swert, 
des engulte manec twerc, 
ez waere wlp oder man, 1285 

ez müeste in an daz leben g^: 
ich lieze ir kein genesen niet, 
ez ist ein ungetriuwe diet' 
Si nam in bt der wlzen hant, 

dö volgete ir der wlgant. 1290 

8i fuorte in also dräte 

in eine kemenäte, 

da fanden si ir aller hamasch guot, 

swie wol er was vor in behuot 

von golde gap er liebten schtn, 1295 

dö wäpente in diu künegin 

mit listen den wlgant 

den heim si im üf daz houbet bant, 

daz swert gap si im in die bant 

(daz was bezzer denne ein lant,) 1300 

und sinen goltvarwen schilt, 

dar an daz merwnnder spilt 

in allen den gebsaren 

sam ez lebende waere. 

*hcBrä, lieber bruoder min, 1305 

hüete dich vor Laurin: 

ist daz er dir gesiget an, 

ez muoz uns an daz leben f^^ 

dö sprach DieÜeip der degen 

*sin welle denn der tiuvel phlegen 1310 

üz der bittem helle, 

ich loBse mine gesellen.' 

Yon der frouwen lobesam 
wart dö über in get&n 

vil der guoten segene, 1315 

ze helfe dem degene. 

si sprach 'got müeze din phl0gen 

daz du behaltest din leben. 

nu schouwe, in daz gewdbe 

truoc man dtne gesellen, 1320 

in einen tiefen karkaere: 

da Hgent si in grözer swsere.' 

dö er die rede also vemam, 

ir aller hamasch er dö nam 

und dar zuo ir guotiu swert, 1325 

diu wäm eins künecrlches wert. 

er truoc si in daz gewelbe 

und warf si für die seilen 

daz ez also lüte erhal 

in dem berge über al. 1330 

Laurin der kleine man 
rief al die stnen an, 
im was leit imde zom. 
ez blies lüte ein herhom 
daz ez in dem berge erhal: 1335 

daz erhörten diu twerc über al. 
dar nach gie ez an ein klingen 
von riehen sarringen, 
die si leiten, an ir lip 



LAUBIN 55 

sam si wolten an den strtt. 1340 

also wir ez hau vemomen, 

wie schiere wäm diu twerc komen, 

driu tüsent oder mSr 

für Laurin den künee hör! 

Dö sprach Latirtn der d^en 1345 

^ir sult ir keinen läzen leben, 
ir geloube ist enwiht, 
wan si getrüwent uns niht* 
dar nach huop sich ein gedranc, 
beide breit unde lanc, 1350 

vaste an daz gewelbe dan. 
da sach man Dietleiben stän. 
sin herze was manheite vol, 
er sach diu twerc alliu woL 
er hete eines recken sin, 1355 

er spranc under diu twerc hin, 
der selbe degen junge: 
diu getwerc üf in drungen. 
üf zöch er daz swert swinde 
daz da von giengen winde. 1360 

er sluoc ir üzer mäzen vil: 
daz was im ein kintspiL 
dö Laurin daz ersach 
daz im grözer schade geschach, 

do erzumde der kleine man. 1365 

er Hef DieÜeiben an: 

er sluoc im an den stunden 

also manec tiefe wunden 

daz deme jungen man 

daz bluot durch die ringe ran. 1370 

Dietleibes swert daz was guot, 
als ez der degen höchgemuot 
in strlte hete vil getragen 
und durch herte helme geslagen. 
iedoch was ez dö enwiht, 1375 

wan ez ensneit Laurines niht. 
für war ich daz sprechen wil, 
der berc hete getwerge vil: 
diu sluogen üf den einen man. 
alröst er strtten began. 1380 

er sluoc hinder sich einen slac, 
da von der twerge vil erkc. 
daz enhalf allez niht, 
sin strtten was gar enwiht 
dö drungen si den jungen man 1385 

in daz gewelbe wider dan. 

Die wtle was meister Hildebrant, 
von Otarte ein wtser wlgant, 
mit Usten üz dem kerker komen 

unde hete mit im genomen 1390 

stne gesellen schiere: 

dö wäpenten sich die viere. 

wan Dietieip der junge degen, 

diu getwerc heten in daz leben 

äne schaden wol genomen, 1395 

waer er niht fürz gewelbe kernen. 

d6 weiten si den jungen 

dane haben gedrungen: 

vaste werte sich der degen, 

des vlös manec twerc sin leben. 1400 

die wüe wäpenten sich sän 

die vier recken lobesam. 

Dö sprach der von Beme 
*nune streit ich nie s6 gerne: 
dirre berc ist strltes vol, 1405 

ich enweiz wen ich slahen sol 
oder wem ich sol gestän: 
nieman ich gesehen kan.' 
dö sprach meister Hildebrant 
*ez ist bezzer danne ein laut 1410 

daz ich dir, herre, geben sol: 
ich gan dir der §re wol 
baz denne dem Itbe mtn. 
nim hin ditze gürteltn; 

daz soltu gürten umbe den Itp, 14:15 

so süiestu an der selben ztt 

diu getwerc in dem berge wol: 

für war ich daz sprechen soL' 

er gap im den gürtel in die hant: 

Timbe gurte in der wtgant 1420 

sin herze daz wart fröuden vol: 

er sach diu twerc alliu wol, 

und Dietleiben den jungen man 

sach er in grözen noeten stdn: 

sin hamasch was von bluote röt, 1425 

stn swert er im ze schirme bot. 

Er sprach 'tu lieben seilen min, 
ir sult under disem gewelbe sin. 
ir muget der vlnde niht gesehen, 
da von möhte iu leit geschehen. 1430 

für war ich daz sprechen wil: 
ich sihe der twerge also vil 
daz ich groözer her nie gesach. 
diu tuont Dietleibe ungemach, 
sin hamasch ist von bluote röt: 1435 

ich enhelfe im, er ist tot' 
dö sprach meister Hüdebrant, 
von Garte ein wlser wlgant 
'Laurln hat ein vingerlln 

an der zeswen haut sin, 1440 

(helt, vemim mlnen rät,) 

da von ez die sterke hat: 

slach im den vinger üz der hant 

und brinc mir in sä zehant' 

des antwurte im her Dietrich 1445 

harte wol gezogenltch 

'meister, und mac daz geschehen 

daz in min ougen gesehen, 

ich slahe im in üz der hant 

und bringe in dir sä zehant' 1450 

Dietrich für daz gewelbe spranc. 
dö gienc üf in ein gröz gedranc 
von manegem twerge freissam. 
Laurln lief in zehant an: 
des fronte sich her Dietrich. 1455 

er machte ein wlte mnbe sich 
und sluoc diu getwerc hin dan: 
er enwolde ir keinen zuo län. 
als wir ez hoeren von in sagen, 
wunden wart vil geslagen • 1460 

Dietriche durch die brünege: 
daz machte der twerge menege. 
mit listen unde mit grimme 
moht er Laurlnes niht gewinnen. 

her Dietrich wart ein zomec man, 1465 

lind lief in emestltchen an: 

zuo der selben stunde 

man sach von slnem munde 

einen dunst gän der was heiz, 

da von Laurlne der sweiz 1470 

vaste durch die ringe ran. 

der vil starke küene man 

truoc dem getwerge haz. 

eins schirmslages er niht vergaz, 

den lörte in meister Büldebrant: 1475 

er sluoc im den vinger Üz der haut 

dar ane ez hete daz vingerlin. 

do erschrac daz getwergeltn. 

üf zucte in der wtgant, 

unde gap in Hildebrant: 1480 

des herze wart fröuden vol, 

er sach diu twerc alliu wol. 

Die wüe was ein kleinez twerc 
her üz geloufen für den berc, 
dem was leit unde zom. 1485 

ez erschalte lüte ein hom. 
daz erhörten also balde 
fünf risen in dem walde. 
si sümten sich niht lange, 

mit steheltnen stangen I^ÖO 

körnen si geloufen für den berc. 

dar nach fragten si daz twerc 

daz ez in kunte diu msere. 

ez sprach *diu sint uns gar ze swaere 

daz ichz niht halbez kan gesagen. 1495 

mime herm ist sin gesinde erslagen, 

im selben ist gesiget an. 

helfet dem fürsten lobesam.' 

Die risen drungen in den berc, 
des frönte sich vil manec twerc. 1500 

diu da vor mit sorgen 
bieten sich verboi^n, 
diu Sprüngen alliu her wider 
und Hefen zuo den risen sider; 
diu vor geflohen häten, 1505 

diu sluogen wider genöte. 
die risen wären freissam, 
si bestuonden die zw§ne man. 

Dö sprach meister Hildebrant 
4ch rate iu herren beide sant 1510 

daz ir under disem gewelbe sit. 
sich hebet aber ein grözer strit. 
ich sihe fünf risen freissam, 
die weint den twergen bt gestän. 

Lanrin. 2. Aufl. 5 

st hänt unser seilen für genomen: 1515 

den muoz ich ze helfe kernen.' 

den heim er üf daz houbet bant, 

für daz gewelbe er dö spranc. 

des frönt sich der von Beme, 

ßi sähen in vil gerne. 1520 

die risen wären freissam, 

die sach man an die forsten gän 

mit stehelinen Stangen. 

die zw§ne muoste belangen: 

man hörte si üf die helde slän 1525 

einen stürm fireissam. 

waz der strtt tohte, 

ir deweder gesehen mohte. 

Dö sprach Wielandes sun, 
ein ritter biderbe unde finim 1530 

'Wolf hart, Heber seile mtn, 
sul wir nu die boesten sin? 
wir verzagten nie an strlten 
bt allen unsem ztten.' 
der wüetunde Wolfhart 1535 

sprach *wir sxden an die fart 
da wir den strtt hoDren gän, 
da dring wir mit einander an 
nnd loufen mit siegen in; 

daz ist min rät und min sin.' 1540 

bt den selben stunden 

die helme si verbunden, 

ieglicher vazzete stnen schilt: 

sehet, dö kom fix)u Künhilt. 

'ir Sit zwöne biderbe man. 1545 

wie wol ich daz gehoöret hän! 

ich muoz iu grözer manheit jehen: 

ir muget der vtnde niht gesehen 

und wellet sie doch bestän; 

des wil ich iuch geniezen län.' 1550 

freu Künehilt diu künegln 

gap iegUchem ein vingerltn: 

*diu stözet an iuwer haut, 

s6 Wirt iu äventiure bekant 

für war ich daz sprechen sol, 1555 

ir sehet die vtnde aUe wol.' 

si stiezen sie an die haut: 

dö wart in äventiure bekant; 

ir herze wart fröuden vol, 

si sähen diu twero alUu wol. 1560 

her Witege und der geselle stn 

nigen der edelen künegtn. 

die zwöne degene milte 

griffen ZUG den schilten, 

si sprangen für in den berc, 1565 

des engalt manec twerc 

und euch die risen freissam. 

dö die zw§ne küene man 

zuo dem strtte Sprüngen, 

ir halsberge erklungen, 1570 

ir Sprunge wären wlte: 

in was gäch zem strtte. 

Nagelrinc und Mimminc 

diu täten frelsltchiu dinc. 

mit der zweier swerte orten 1575 

diu getwerc si niht sparten. 

alliu güete was in tiuwer. 

rehte sam ein fiuwer 

sach man ez von ir swerten gän: 

si wunten ir vil manegen man 1580 

sunder ungevelle. 

de die fünf gesellen 

zuo einander kämen, 

die risen si für nämen. 

si sluogen an den stunden 1585 

vil tiefe verchwunden, 

daz si in dem bluote 

unz über die sporn wuoten. 

die risen waem gerne gewesen von dan: 

ieglicher einen für nam: 1590 

si enmohten mit ir sinnen 

den recken niht entrinnen. 

also wir ez beeren sagen, 

die risen wurden erslagen, 

Laurin wart gevangen: 1ö95 

dö was der strit ergangen. 

Dö Laurin daz twero sacli 
den schaden und daz ungemach 
daz die degene nieman 
in dem berge weiten leben lan, löOO 

er viel für den Bemsere 
in also grözer swaere 
*edeler forste riche, 
tuo an mir tugentliche. 
ich minen lip und min leben 1605 

üf dine genMe h§n ergeben, 
niht läz erslahen daz volc gar, 
nim dlner tugende an mir war. 
dar umbe müezen si alle sant 
dienen dlner edelen haut. 1610 

edeler fürste, wer den strit 
unde tuo daz bl der zlt 
e daz der kleinen twerge her 
verderbe gar äne wer.' 

Her Dietrich sprach mit zome 1615 

*du muost sin der verlorne, 
du und swaz dich gehoeret an; 
den muoz ez an daz leben g^ 
du hast din triuwe an mir zebrochen, 
daz belibet niht ungerochen.' 1620 

Daz erhörte diu schoBne meit 
frou Eünehilt, diu was bereit, 
si huop sich ze hant dan 
da si sach den BernaBre stdn. 
*edeler herre Dietrich, 1625 

einer bete gewer mich: 
des bite ich dich vil söre 
dur aller frouwen ^re. 
gip mir den kleinen Laurin 
und daz twerogesinde sin, 1630 

daz du in Mst wellest geben 
unde in niht nemen daz leben.' 

Des antwurte ir her Dietrich 
harte wol gezogenlich 
'daz enmac niht wol gewesen 1635 

daz wir diu twerc Ifin genesen, 
umb die swsere diu mir ist get&n 
dar umbe mac ez niht bestän.' 
'neinä, edeler forste rieh, 

tuo diuer tugende an mir geltch. 1640 

Ik mich niht ungewert hie mite 
und tuo noch swes ich dich bite; 
wan man vil tugende von dir seit: 
die läz euch mir sin bereit.' 

D6 sprach meister Hüdebrant 1645 

^ir sult des wol sin gemant 
daz ir die juncfrouwen wert 
swes si an iuch hat gegert; 
und lat den kleiaen Laurin 
ze Beme iwem gevangen sin, 1650 

und lazet swem diu getwerge, 
daz si iu dienen mit dem berge«' 

Dö sprach Dietleip der degen 
'ir sult iuwerre zühte phlegen 
und gewert die swester min.' 1655 

dö sprach her Dietrich 'daz sei sin. 
juncfrouwe, ir sult sin gewert 
des ir an mir habet gegert' 
er rief Wit^gen unde Wolf hart an 
*ir sult von dem strite län 1660 

unde lät daz volc leben: 
ich hän in mlnen Iride gegeben.' 

Si liezen von dem strite. 
daz was an der zlte, 

si gedähten umbe ein scheiden dan, 1665 
die forsten edel und lobesam. 
si namen Laurln mit in, 
dar zuo vil guoten gewin 
von golde und von gesteine, 
und wurden des eneine 1670 

si enphulhen den holn berc 
an ein edelez getwerc, 
daz was geheizen Sintram, 
(ez was ein küneo lobesam, 
der hoehste nach Laurlne,) 1675 

üf die triuwe stne. 
des swuor ez Dietriche einen eit, 
ez wolde im dienstes sin bereit 
Dö fttoren si mit fröuden dan 
und diu juncfrouwe wol getan. 1680 

si fuoren hin g^n Beme: 
da sach man si gerne 
imd enphienc si güetliche 
die edelen fürsten riche. 
da heten si kurzwüe vil 1685 

imd maneger leie hande spil. 
Dietleip und diu swester sin 
frou Künehüt diu künegin 
vierzehen tage si da beliben. 

mit fröuden si die zit vertriben. 1690 

dö wolde Dietleip scheiden dan 

und diu juncfrouwe wol getan. 

si gerten urloubes da 

von herren Dietriche sä. 

frou Künehilt diu riche 1695 

gerte an Dietriche, 

er solt si des geniezen län 

daz si durch in hete getan. 

'wizz, edeler fürste, für war, 

ir waeret alle tot gar 1700 

gelegen an Laurines schaden. 

des bin ich mit liuwen überladen, 

wan er mir getriuwelichen tete 

imd werte mich al miner beta 

er macht mir allez undertän 1705 

daz er üf der erden ie gewan. 

da von, edeler fürste riche, 

bit ich dich tugentliche 

daz du mich wellest gewem 

des ich an dir wil begem.' 1710 

dö sprach von Beme er Dietrich 

harte wol gezogenlich 

'juncfrouwe, swes ir an mir gert, 

des sult ir genzlicU sin gewert.' 

*86 muote ich, edeler fürste, an dich, 1715 

des solt du gewem mich, 

la dir Laurln bevolhen sin 

üf triuwe und die genäde din. 

versuoch daz ez den touf enphä, 

und tuo im güetüch dar na 1720 

und brinc ez durch den willen min 

wider an die §re sin. 

wan du in des wol hast erzogen 

daz er dich hat betrogen.' 

des antwurte ir her Dietrich 1725 

mit zühten wol gezogenlich 

*juncfrowe, vil gerne tuen ich 

des ir habet gegert an mich.' 

da mite si urloup von im nam, 

als ir zühten wol gezam. 1730 

Dö gie si s§. zehant 
da si Laurinen vant. 
si sprach ' lieber herre min, 
gote solt du enpholhen sin: 
ich muoz mit minem bruoder vam; 1735 
des enmac ich niht bewam.' 
dö sprach Laurin zehant 
'ouw^ daz du mir wurde bekant! 
hän ich min triuwe an dir verlorn, 

ouwe daz ich ie wart gebom! 1740 

ich hete dich mir ze tröste erweit, 

miner fröuden tage sint nu gezelt. 

allez daz ich ie gewan, 

möht ich daz mit gewalte hän, 

daz wolde ich dar umbe geben, 1745 

seid ich dir bi sin gelten.' 

er schrei so bitterliche 

daz diu küneginne riche 

dö s6re weinen began. 

Dietleip ir braoder si dö nam 1750 

nnde fuorte si von dan. 

er gap ir einen biderben man; 

da bi hete si Maden yil 

unz an ir lezzistez ziL 

Nu laz wir si mit fröuden zogen. 1755 
wir suln von Laurine sagen 
wie dem sin dinc ergie 
und sich sin leben ane vie. 

Hildebrant der sprach sän 
'herre-, umbe den kleinen man 1760 

ir sult tuen als ein wise man; 
und grifetz wislichen an, 
daz man Laurin in huote habe 
und daz man ez niemanne sage 

daz diu frou Künhilt hat gebeten: 1765 

daz sol man gar imdertreten. 

mau sol in halten wol behuot 

unz man versuochet sinen muot, 

ob er ze kristen leben stö: 

daz sol man ersuochen ^. 1770 

man sol in einem wisen man, 

Ilsunge dem werden sän 

enphelhen daz er sin phlege, 

und daz er im den rät gebe 

daz er tristen werde fOr war: 1775 

s6 gebe der fürste im hulde gar.' 

Des volgete im der werde degen 
und hiez sin mit huote phlegen. 
er enphalch ez dem wisen man 
daz er vaste hebte an 1780 

und sagte im umbe kristen leben, 
da wolte er sich niht in geben, 
unz im wart erboten sä 
vil smächeit von den knehten da. 
vil gespotes leiten si in an 1785 

und triben üz im ir goukel sän. 
daz werte wol zwelif wochen 
daz im vil spotes wart gesprochen, 
er gedahte in sinem muot 

'unde waare ez mir guot, 1790 

s6 solde ich kristen werden, 
ich sihe wol, fd der erden 
ist sin name gewaltec gar, 
und dienet im der engel schar, 
s6 mlniu göter gar blint 1795 

und mir euch ze nihte sint. 
dör mac wol gewaltec sin, 
daz ist an mir worden schln. 
si enmohten mir gehelfen niht. 
ir helfe was gar enwiht, 1800 

dö ich si rief in miner not: 
d6 was ir helfe an mir tOt 
dar umb wü ich si vam län. 
ich wü mich an einen got verlän, 
der himele und erden gwaltec ist, 1805 
den man da nennet Jh§sü Krist' 
Eins morgens, was ein suntac, 
daz liut noch släfende aUez lac, 
ze Ilsimge er dö gie, 

die rede er alsus ane vie, 1810 

er sprach 'Ilsunc, edeler degen^ 
du solt mir dlnon rät geben 
wie ich kristen werde für war 
imd mir gebe der fürste hulde gar.' 

dd sprach Ilsimc der d^gen 1815 

'den rat wil ich dir geben 

d^ dir wol mac gnot stn 

g^n gote und g^n dem herren düL 

ich wil dir genzlich gewinn^i 

urloup an allen dtnen dingen.' 1820 

Dö gienc Ilsunc zehant 
da er stnen herren vant. 
er sagte im diu m^re 
waz im ze sinne waere. 
des frönte sich her Dietrich. 1825 

er hiez in bringen für sich, 
'nu sage mir die wärheit, 
wil du enphän die kristenheit? 
daz soltu vil güetlichen tuen 
äne allen valschen ruom. 1830 

so gibet dir got ze löne 
die Ewigen krOne.' 
dö sprach der kleine Laurtn 
'herre, ich wil bereit sin, 
enphähen wiUecUch den sogen 1835 

den got der kristen hat gegeben.' 

Dö sante er Dietrich zehant 
da man Hildebranden vant 
und ander sine dienestman: 

die kämen alle für gegän. 1840 

dö sante man sä zehant 

da man stnen kapeläu vant. 

er hiez in segenen den touf. 

da wart ein grözer zuolouf 

von den gesinden allen dö: 1845 

die wurden alle vil frö. 

Dietrich sprach dem gesinde zuo 

'nu ratet wie ich im tuo, 

wie wir im einen namen geben 

der im wol zeme ze kristenleben.' 1850 

ez sprächen alle 'stnes namen 

des endarf er sich niht schämen: 

da bt ist er wol erkant 

über al in dem lant.' 

des volgete er in da. 1855 

er wart getoufet sä. 

her Dietrich wart da stn tote, 

Ilsunc ez ouch gerne tete. 

nsnnc der küene degen 

der half im der kristen leben. 1860 

dö ez da den touf enphie, 

her Dietrich dö mit im gie 

in sinen palas wtte. 

da hiez er an der zite 

sliie herren alle für in gän, 1865 

er sprach 'swes ich gedäht hän, 

ich wil hiute mtme toten geben 

daz er deste fröer müge leben. 

ich wil im swem einen eit 

ganzer frinntschaft iinde Sicherheit, 1870 

Itp und guot ich teilen wil 

mit im unz an stns endes ziL 

euch muoz er mir her wider swem, 

er weUe mich des selben wem.' 

Laurtn im üf die föeze neic, 1875 

vor fröuden lange er stille sweic. 

her Dietrich z6ch in von der erde, 

dö sprach Laurtn der werde 

'herre, ich wil Itp unde leben 

allez üf iwer genade geben.' 1880 

dö swuoren si die Muntschaft, 

diu stt hete grCze kraft 

und niemer mör zebrochen wart 

unz an ir beider hinvart 

man biete in fürbaz erlich, 1885 

iSrt in den glouben gerlich, 

wie ez solte dienen gote; 

daz lemte ez an allen spot. 

